recursal/SuperWikiNEXT-32B huggingface dataset:
Prof. ThDr. **Dušan Ondrejovič** (\* 30. máj 1930, Turíčky – † 3. júl 2022, Senec) bol slovenský filozof a teológ, zaoberal sa výskumom protestantského myslenia.

Zaujal ho Paul Tillich a jeho metóda korelácie filozofických otázok a teologických odpovedí. Jeho myšlienky aktualizoval v systematickej teológii a v religionistike ako kontrast k stanoviskám Karla Bartha. V psychológii náboženstva sa venoval prínosu C. G. Junga a E. Drewermanna pre protestantskú teológiu, v religionistike si všímal hlavne indické náboženské smery a budhizmus a osobitnú pozornosť venoval islamu. Zaoberal sa tiež dejinami a vplyvom J. Kollára, K. Kuzmányho a M. M. Hodžu, všímal si hlavne ich teologické východiská, ako vysvetlenie zápasov v cirkvi a v národe. Zaoberal sa vplyvom nemeckej idealistickej filozofie menovite Herderom, Schellingom a Heglom na slovenský luteranizmus. Nadviazal aj na odkaz profesora teológie a filozofie Dr. Samuela Štefana Osuského, ktorý stál v r. 1919 pri zrode filozofickej katedry na Slovenskej evanjelickej akadémii, predchodkyni teologickej fakulty. Spolupráca s prof. Karlom Schwarzom z Viedne, prehĺbila vzájomné kontakty medzi oboma teol. fakultami, rovnako ako spolupráca s prof. Hansom Schwarzom z Regensburgu, viedla v univerzitnom programe Tempus k hľadaniu odpovedí na tému: Prírodné vedy a teológia.[chýba zdroj]

Ako delegát zastupoval Evanjelickú cirkev a.v. na podujatiach organizovaných Svetovým luteránskym zväzom a od roku 1978 bol zvolený za člena Komunikačného výboru SLZ menšinových luteránskych cirkví v Európe a zároveň aj podpredsedu exekutívneho výboru. Zúčastnil sa stretnutí v Helsinkách /1963/, Nairobi /1974/, Dar es Salaame /1977/, Budapešti /1984/, Curitibe /1990/. V rámci Konferencie európskych cirkví sa zúčastňoval rozhovorov o kresťanstve a islame. Bol členom medzinárodnej redakčnej rady bulletinu SLZ so sídlom v Budapešti. Členom Kresťanskej mierovej konferencie, komisie pre odzbrojenie. V r.1992 absolvoval študijné pobyty na univerzitách v Chicagu a Philadelphii. Prednášal na teologických fakultách v Prahe, Viedni, Budapešti, Berlíne, Upsale a Talline. Pracoval v redakciách časopisov Filozofia, Slovenské pohľady, Efeta, Historická revue.[chýba zdroj]

Referencie
----------

1. 1 2 3  GAŽÍK, Peter. *Zomrel prof. Dušan Ondrejovič, bývalý dekan EBF UK* [online]. Bratislava: Univerzita Komenského, 2022-08-17, [cit. 2022-09-25]. Dostupné online.
2. ↑  Ondrejovič, d. In: PIAČEK, Jozef; KRAVČÍK, Miloš. *FILIT : Otvorená filozofická encyklopédia* [online]. Bratislava: Univerzita Komenského, [cit. 2022-09-25]. Dostupné online.

Externé odkazy
--------------

* Zoznam diel Dušana Ondrejoviča v súbornom katalógu Slovenskej národnej knižnice

Autoritné údaje: * GND: 124288960
* ISNI: 0000 0000 2503 1015
* NK ČR: uk20201068805
* SNK: 175604
* VIAF: 47690577
Vyleptaný kremíkový plátok
Odrezané časti označujú dotovanie a kryštalografickú orientáciu. Červenou je označený odstránený materiál.
**Plátok** (iné názvy: **rez**, **polovodičový plátok**, **polovodičový rez**, **wafer**, **substrátový disk**[chýba zdroj]) je základný disk z polovodiča používaný ako substrát, na ktorom sa vytvárajú mikroobvody.

Výroba
------

Vyrába sa narezaním monokryštálu na cca 300 až 600 mikrometrov hrubé plátky. Jedna strana býva zrezaná podľa kryštalografickej orientácie z dôvodu presného zarovnania. Priemer disku sa udáva v palcoch a závisí od priemeru monokryštálu. Dnes sa plátky bežne vyrábajú v priemeroch 4", 6", 8", prípadne až do 12" (palcov).

Fotolitografiou, nanášaním, leptaním atď. sa na ňom vytvorí obvodová štruktúra. To sa môže opakovať, lebo štruktúra býva aj viacvrstvová. Pre výkonové obvody býva obyčajne jednovrstvová.

Na jednom plátku môžu byť umiestnené vedľa seba v radoch a stĺpcoch stovky až desiatky tisícov jednotlivých obvodov.

Po vyrobení plátku s požadovaným integrovaným obvodom na jednej strane sa zadná strana zbrúsi na potrebnú konečnú hrúbku, prípadne sa na zadnú stranu nanesie ešte metalizačná vrstva.

Meranie
-------

Na meranie parametrov plátkov sa používajú špeciálne polovodičové štruktúry, kde sú umiestnené jednotlivé polovodičové prvky (diódy, tranzistory, rezistory a pod.). Pomocou meraní týchto prvkov možno zistiť, či bol plátok správne vyrobený a či možno očakávať správne parametre vyrobených integrovaných obvodov. Následne sa môžu ešte odmerať aj jednotlivé integrované obvody. Potom sa rozreže na jednotlivé čipy a tie idú potom na zapuzdrenie. Pre masovú výrobu dostáva ešte laserový čiarový alebo znakový kód pre strojové zatriedenie.

Referencie
----------

1. ↑  integrovaný obvod. In: Pyramída (encyklopedický časopis)
2. 1 2  11 Technológie výroby polovodičov
3. 1 2  Nemecko-slovenský technický slovník 2. diel M-Z. Bratislava: Alfa, 1993, S. 763
4. 1 2  Nemecko-slovenský technický slovník 1. diel A-L. Bratislava: Alfa, 1993, S. 398
5. ↑  MACKO, Ondrej. Čo je to polovodič a ako sa vyrába?. *touchIT* (Bratislava: touchIT), 2021-06-06. Dostupné online [cit. 2021-11-28]. ISSN 1339-9497.

Pozri aj
--------

* čip
* integrovaný obvod
* závod na výrobu polovodičov
**Plánovanie podnikových zdrojov** alebo **enterprise resource planning** (ERP) je vnútropodnikový softvérový informačný systém používaný na správu a koordináciu všetkých zdrojov, pracovísk a funkcií biznis sféry prostredníctvom zdieľaných dátových úložísk.

Stavba ERP
----------

ERP systém pozostáva z modulových softvérových a hardvérových jednotiek, ktoré komunikujú na lokálnej sieti (LAN). Modulový princíp dovoľuje podniku pridať alebo rekonfigurovať moduly (aj od rôznych dodávateľov), pričom sa zachováva integrita dát v rámci jednej zdieľanej databázy, ktorá je centralizovaná.

História
--------

ERP je pôvodne odvodený z MRP II (Manufacturing Resource Planning), ktoré je nástupcom MRP (Material Requirements Planning). ERP systémy sú zamerané na výrobu, logistiku, distribúciu, zásoby, fakturáciu a účtovníctvo podniku. ERP softvér má často dosah aj na ďalšie sféry biznisu ako je marketing alebo ľudské zdroje.

Systémy boli masovo nasadzované koncom 90. rokov v súvislosti Y2K problémom. Mnoho firiem využilo túto príležitosť, aby nahradilo svoj zastaraný podnikový informačný systém založený na odkazoch, novým prelomovým riešením na princípe zdieľania. Pokles predaja bol zaznamenaný až s blížiacim sa príchodom roku 2000, kedy väčšina spoločností už mala implementované svoje riešenie Y2K problému.  

ERP je často nesprávne označované ako „back office systems", čo znamená, že nedochádza k priamemu kontaktu so zákazníkom, na rozdiel od CRM (Customer Relationship Management), riešení SRM (Supplier Relationship Management), či e-Business systémov (eCommerce, eGovernment, eTelecom, eFinance).

ERP II
------

ERP II, pojem zavedený po roku 2000 je používaný v súvislosti s nastupujúcou generáciou ERP systémov. Upravené riešenie je založené na webovom rozhraní, ktoré dovoľuje súčasne interným pracovníkom a externým zdrojom (dodávatelia, zákazníci), pristupovať v reálnom čase k dátam, uloženým v systéme.

Nástupca je odlišný aj v spôsobe harmonizácie systému s biznis sférou. Kým prvé systémy boli dizajnované bez ohľadu na podnikové fungovanie, v súčasnosti je trend opačný, pričom dôraz je pri vývoji informačného systému kladený najmä na to, ako podnik funguje. V súčasnosti toto riešenie poskytuje väčšina známych firiem, zaoberajúcich sa ERP.
**MCA Records** bola americká nahrávacia spoločnosť vlastnená spoločnosťou MCA Inc. ktorá neskôr ovládala väčšiu spoločnosť **MCA Music Entertainment Group**, ktorej časťou MCA Records bola.

Dejiny
------

MCA vstúpila do nahrávacieho priemyslu v roku 1962 zakúpením značky Decca Records so sídlom v New Yorku, vrátane Coral Records a Brunswick Records. Pretože Americká Decca vlastnila Universal Pictures, MCA získala plné vlastníctvo filmového štúdia Universal Pictures, ktoré sa dostalo medzi najlepšie štúdia v meste. V roku 1966 pri MCA vznikla značka Uni Records a v roku 1967 bola kúpená značka Kapp Records.

MCA Records mimo USA
--------------------

Decca Records, vlastnená spoločnosťou MCA, mala práva k menu Decca iba v Severnej Amerike. Britská Decca vlastnila práva spojené s menom Decca vo zvyšnej väčšine sveta. Obe spoločnosti Decca boli počas 2. svetovej vojny, na základe anti-trustového zákona, prinútené prerušiť vzájomné väzby. Po vojne britská Decca formovala americkú pobočku London Records.

Americká Decca vydávala svoje nahrávky prostredníctvom značiek Brunswick a Coral. V roku 1967 boli značky Brunswick a Coral nahradené značkou MCA, ktorá vydávala materiály americkej Decca a Kapp mimo územia severnej Ameriky.

Prvými umelcami, ktorí sa objavili na novej značke MCA, boli prevažne britské rockové skupiny: Budgie, Stackridge a Wishbone Ash.

Niektorí umelci pôsobiaci v MCA Records
---------------------------------------

* Blink-182
* Boston
* Bobby Brown
* The Cardigans
* Belinda Carlisle
* Cher (u Kapp Records od 1971 do 1972)
* Alice Cooper
* Neil Diamond
* Rupert Holmes
* The Jets
* Elton John
* B. B. King
* Lynyrd Skynyrd
* Meat Loaf
* Dannii Minogue
* Gary Moore
* Alanis Morissette
* Olivia Newton-John
* Kardinal Offishall
* The Roots
* Telly Savalas
* Neil Sedaka (Rocket/MCA)
* Tracey Ullmanová (Stiff Records/ MCA)
* The Who (len USA a Kanada)
* Wishbone Ash
* Kim Wilde
*

Pozri aj
--------

* Decca Records
* Chess Records
* Geffen Records
* Universal Music Group

Externé odkazy
--------------

* A collection of MCA record labels

Zdroj
-----

*Tento článok je čiastočný alebo úplný preklad článku MCA Records na českej Wikipédii.*
**Mudvayne** je americká heavy metalová skupina založená v roku 1996 v Peorii v štáte Illinois, USA.

História
--------

Po odchode basáka Shawna Barclaya v roku 1998, prichádza do Mudvaynu talentovaný hudobník Ryan Martinie, ktorý nasmeroval štýl hudby kapely viac do progresívneho rocku.

V minulosti táto kapela vystupovala na verejnosti inkognito v špeciálnych mejkapových farebných maskách, čím si spôsobili to, že si ich ľudia plietli s kapelou Slipknot. U ostatných čo ich poznali, boli považovaní za napodobeninu Slipknotu. V súčasnosti odhalili svoju identitu. 

Ich skladby zazneli ako hlavné motívy v dvoch hororoch *Loď duchov* (skladba "Not Falling") a skladba "Forget To Remember" vo filme Saw *2*. Za video ku skladbe "Dig" získali sošku na MTV Video Music Awards v roku 2001.

Hudba
-----

Skupina je považovaná nu metalovú, prípadne sa zaraďuje pod žáner alternatívny metal. Na rozdiel od kapiel ako Slipknot či System of a Down je ich hudba oveľa viac zložitejšia, čo sa týka štruktúry skladieb. 

Dominuje u nich ostrý stredne vysoký vrieskavý vokál, kombinovaný čistým výrazným spevom, barytónovo naladená gitara, extravagantná technická hra na base a dynamicko-technické bicie. Pri počúvaní skladieb sa stretnete hlavne s veľkou dávkou progresivity, kreativity a dych vyrážajúcej, správne načasovanej disharmónie. Baladickou skladbou jemnejšieho charakteru je pieseň *A World So Cold* z albumu *The End of All Things to Come*. Bol k nej natočený aj videoklip, ktorý nájdete tu:

Zostava
-------

* Chad Gray (Kud, Chüd) – spev
* Greg Tribbett (Gurrg, Güüg) – gitara
* Matthew McDonough (sPaG, sPũG) – bicie
* Ryan Martinie (RyKnow, Rũ-d) – basgitara

Diskografia
-----------

* *Kill, I Oughtta* 1997
* *L.D. 50* 2000
* *The Beginning of All Things to End - Kill, I Oughtta re-released* 2001
* *The End of All Things to Come* 2002
* *Lost and Found* 2005
* *The New Game* 2008
* *Mudvayne* 2009

Videoklipy
----------

* „Dig"
* „Death Blooms"
* „Nothing To Gein"
* „Not Falling" (verzia 1)
* „Not Falling" (verzia 2 – film: Loď duchov)
* „World So Cold"
* „Determined"
* „Determined" (štúdio)
* „Happy?"
* „Forget To Remember"
* „Forget To Remember" (film: Píla 2)
* „Fall Into Sleep"
* „IMN" (štúdio)

Externé odkazy
--------------

* Oficiálna stránka skupiny
**Muhammad Ahmad Fáris** (arab. محمد أحمد فارس‎; \* 28. máj 1951, Aleppo, Sýria) je bývalý vojenský letec, prvý kozmonaut zo Sýrie. So Sojuzom sa v roku 1987 dostal na niekoľko dní na stanicu Mir.

Životopis
---------

V rokoch 1969 – 1973 absolvoval Vysokú vojenskú leteckú školu v Sýrii a po jej absolvovaní sa stal vojenským letcom. V tíme pripravujúcich sa kozmonautov sa objavil v roku 1985. Po dvojročnom výcviku letel do vesmíru hlavne vďaka tomu, že Sýria bola vtedajšiemu Sovietskemu zväzu spriatelená krajina.

Let do vesmíru
--------------

Z kozmodrómu Bajkonur odštartoval v lete roku 1987 v lodi Sojuz TM-3 spolu s dvoma Alexandrami, sovietskymi kozmonautmi Viktorenkom a Alexandrovom. Bol to let katalogizovaný v COSPAR ako 1987-63A. Napojili sa na sovietsku orbitálnu stanici Mir, kde už pracovala posádka Romanenko a Lavejkin. Pplk. Fariz tu strávil niekoľko dní určených na experimenty a po siedmich dňoch spoločne s Lavejkinom a Viktorenkom odletel späť v inej lodi, Sojuz TM-2, na Zem. Pristáli ako zvyčajne všetky Sojuzy na padákoch s kabínou na území Kazachstanu. 

* Sojuz TM-3, Mir, Sojuz TM-2 (22. júl 1987 – 30. júl 1987)

Počas svojho letu strávil vo vesmíre 7 dní, je zaregistrovaný ako 202. človek vo vesmíre.

Referencie
----------

*Tento článok je čiastočný alebo úplný preklad článku Muhammed Ahmad Fariz na českej Wikipédii (číslo revízie nebolo určené).*

Externé odkazy
--------------


|  |  |
| --- | --- |
| Portal | Kozmonautický portál |

* Osobná stránka na MEK
* Let na Mir
* Osobná stránka na SPACE 40
**’Abú ’Abdalláh Muhammad Ibn Músá al-Chórezmí ’Abú Dža’far** (Chvarizmí, Chovarizmí, Choresmí, arab. أبو عبد الله محمد بن موسى الخوارزمي ابو جعفر \* okolo 780 - † asi 850, Chórezm) bol perzský matematik, astronóm a geograf.

Životopis
---------

Al-Chorezmí pochádzal pravdepodobne z perzského mesta Chórezm (dnes Chiva v Uzbekistane), jeho meno znamená v arabčine jednoducho *z Chórezmu*. Chórezmího rodný jazyk bol pravdepodobne perzský (farsí), alebo skôr dnes už mŕtvy chórezmský jazyk z rodiny iránskych jazykov. Svoje diela však písal po arabsky, ktorý bol vedeckým jazykom islamského sveta.

Žil a pôsobil v Bagdade na dvore siedmeho kalifa Al-Ma’múna Abbása.

Dielo
-----

### Číslo nula

Je tiež autorom aritmetického traktátu *Kitáb al-džám’a wa-t-tafríq bil-hisáb al-hindi* (كتاب الجامع والتفريق بحساب الهند) približne z roku 825, ktorý v roku 1145 preložil Robert z Chesteru do latinčiny pod názvom *Algorithmi de numero indorum* (slovensky: *al-Chorezmí o indickom počítaní*). Prostredníctvom tejto knihy sa Európania zoznámili s indickou pozičnou sústavou počítania a s číslom 0 (nula).

### Algebra

Al-Chorezmí po prvýkrát v dejinách chápe algebru ako samostatnú matematickú disciplínu, ktorú opísal v spise *Hisáb al-džabr wa-l-muqábala* (حساب الجبر والمقابلة). Z arabského *al-džabr* pochádza moderné slovo *algebra*.

### Algoritmus

Meno *Al-Chórezmí* bolo v stredoveku latinizované na *Al-Gorizmi*, neskôr na *Algorithmi* a stalo sa základom slova algoritmus, čo znamená *postup* (výpočtu). Samotný princíp algoritmizácie však nie je od Chorezmího, ale bol známy v antike a používal sa už v Babylone.

### Neznáma X

Chórezmímu sa pripisuje aj tradícia označovať neznámu veličinu symbolom **X**. Vo svojom diele *Al-džabr wa-l-muqábala* popisuje metódu (v podstate algoritmus) na vyjadrenie neznámeho (arab. *aš-šáí*, doslovne *vec*) v rovnici prvého stupňa, za použitia *ďžabr* (odčítania) a *muqábala* (rovnosti, porovnania). Na konci označuje *veci* (aš-šáí) znamienkom **X**.

### Geografia

V roku 833 dokončil dielo *Kitāb Ṣūrat al-Arḍ* (arabsky: كتاب صورة الأرض, "Kniha opisu Zeme") v ktorej preložil a prepracoval Ptolemaiovo dielo z druhého storočia *Geografia.*

Iné projekty
------------

Commons
* Spolupracuj na Commons Commons ponúka multimediálne súbory na tému **Muhammad al-Chorezmí**

Referencie
----------

1. ↑   *www-gap.dcs.st-and.ac.uk* [online]. www-gap.dcs.st-and.ac.uk, [cit. 2017-01-09]. Dostupné online.

|  |  |
| --- | --- |
| Portal | Matematický portálAstronomický portál |

Autoritné údaje: * BnF: 165923408
* GND: 118676180
* ISNI: 0000 0001 2030 4018
* LCCN: n84020660
* NK ČR: ola2002161349
* VIAF: 365144782982270357614
* WorldCat: lccn-n84020660
Súradnice: 46°47′S 8°37′V﻿ / ﻿46,783°S 8,617°V﻿ / 46.783; 8.617

**Uri** je nemeckojazyčný kantón. Hlavným mestom kantónu je Altdorf. Nachádza sa v strednom Švajčiarsku. Je rozdelený na 20 obcí a má druhú najnižšiu hustotu obyvateľstva (po kantóne Graubünden). S 35-tisícmi obyvateľov sa zaraďuje medzi najmenej ľudnaté kantóny vo Švajčiarsku. 

Kantón Uri patrí k trom pôvodným kantónom, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv».

Geografia
---------

Kantón Uri leží v strednom Švajčiarsku medzi Vierwaldstättským jazerom na severe a Priesmykom sv. Gottharda na juhu. Je zakladajúci kantón Švajčiarskej konfederácie. Druhé dva sú: Schwyz a Unterwalden. Neproduktívna pôda zaberá 56 % rozlohy kantónu a tri štvrtiny obyvateľov žijú v jeho najnižšie položenej časti (*Reussebene*).

Uri hraničí s kantónmi Graubünden na juhovýchode, Ticino na juhu, Vaud na juhovýchode, Bern na západe, Obwalden na západe, Nidwalden na západe, Schwyz na severe a Glarus na severovýchode.

Kantón pozostáva z 20 samostatných obcí.

Rozlohou sa Uri zaraďuje na 11. miesto a počtom obyvateľov na 25. miesto zo všetkých 26 kantónov Švajčiarska.

Obyvateľstvo
------------

S hustotou zaľudnenia 33 obyvateľov na km² je kantón Uri hlboko pod švajčiarskym priemerom. K 31. decembru 2011 mal 35 382 obyvateľov, z tohto počtu bolo 3 475 cudzincov (9,8 %). Úradným jazykom je nemčina, v roku 2000 ju používalo 93,5 percenta obyvateľov a druhý najpoužívanejší jazyk – taliančinu – 1,3 %.

### Vývoj počtu obyvateľov

Obce
----

Obce kantónu Uri
Z celkového počtu 20 obcí nie je ani jedna mestom (obcou s viac než 10 000 obyvateľmi).

Tu je zoznam obcí s viac než 1 000 obyvateľmi k 31. 12. 2011:

| Sídlo | Počet obyvateľov |
| --- | --- |
| Altdorf | 8 903 |
| Schattdorf | 4 964 |
| Bürglen | 3 958 |
| Erstfeld | 3 738 |
| Silenen | 2 149 |
| Flüelen | 1 965 |
| Seedorf | 1 771 |
| Attinghausen | 1 575 |
| Andermatt | 1 279 |

Referencie
----------

1. 1 2 3  *Stand der Wohnbevölkerung per 31. Dezember* (PDF), Finanzdirektion Uri, Fachstelle für Statistik. 5. október 2012.(po nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **Uri (kantón)**

Zdroj
-----

*Tento článok je čiastočný alebo úplný preklad článku Kanton Uri na nemeckej Wikipédii.*

| * z
* d
* u
Kantóny Švajčiarska |
| --- |
| 
* Aargau AG
* Appenzell Ausserrhoden AR
* Appenzell Innerrhoden AI
* Bazilej-mesto BS
* Bazilej-vidiek BL
* Bern (Berne) BE
* Freiburg (Fribourg) FR
* Glarus GL
* Graubünden (Grigioni, Grischun) GR
* Jura JU
* Luzern LU
* Neuchâtel NE
* Nidwalden (Unterwalden nid dem Wald) NW
* Obwalden (Unterwalden ob dem Wald) OW
* Sankt Gallen SG
* Schaffhausen SH
* Schwyz SZ
* Solothurn SO
* Thurgau TG
* Ticino TI
* Uri UR
* Valais (Wallis) VS
* Vaud VD
* Zug ZG
* Zürich ZH
* Ženeva GE

 | Vlajka Švajčiarska |
**Otakar Diblík** (\* 19. august 1929, Brno – † 12. február 1999, Praha) bol český priemyselný dizajnér.

Život
-----

V rokoch 1948 – 1952 študoval Diblík architektúru a stavebné inžinierstvo na Technickej univerzite Dr. E. Beneša (dnes Vysoké učení technické v Brne). Už na škole začal pred architektúrou preferovať dizajn. Svoju kariéru začal v Karose vo Vysokom Mýte, kde sa podielal na návrhu autobusu Škoda 706 RTO, najmä na interiéri jeho luxusnej verzie na výstavu Expo 58 v Bruseli. Navrhol dizajn traktoru Zetor Crystal a lokomotívy 230 (prezývaná *Laminátka*). Navrhol tiež interiér lietadla Let L-200 Morava, okrem iného navrhol jeho charakteristický knipl. Neskôr pracoval v Tatre, kde sa podieľal na dizajne nástupcu Tatry 603 a na návrhu Tatry Delfín. Po prevode vývoja do Bratislavskej pobočky Tatry pracoval aj s bratislavským tímom. Žiadna z jeho prác realizovaných v Tatre však nebola realizovaná. V roku 1968 emigroval a usadil sa v Taliansku. Kontaktoval svojho priateľa, známeho dizajnéra Rodolfa Bonetta, ktorý ho zamestnal vo svojom štúdiu v Miláne. V roku 1983 sa stal šéfdizajnérom. Po Nežnej revolúcii sa vrátil do Československa a od roku 1990 pracoval ako vedúci ateliéru dizajnu na pražskej Vysokej škole umeleckopriemyselnej. V roku 1999 zomrel na zlyhanie srdca vo svojom ateliéri.

Dielo
-----

* interiér autobusu Škoda 706 RTO Brusel
* interiér lietadla Let L-200 Morava
* Škoda 440 Karosa
* karavan Dingo
* traktor Zetor Crystal
* elektrický rušeň 230
* tlačiarenský stroj Romayor
* svietidlo FLU
* ofsetový stroj Polly 74
* verejný telefónny automat Rotor

* Elektrická lokomotíva 240Elektrická lokomotíva 240
* Zetor CrystalZetor Crystal
* Interiér lietadla Let 200 MoravaInteriér lietadla Let 200 Morava

Referencie
----------

1. ↑   *Czech Design* [online]. [Cit. 2021-02-19]. Dostupné online.

Autoritné údaje: * abART: 8926
* GND: 1066401748
* ISNI: 0000 0000 5822 5879
* NK ČR: xx0034040
* VIAF: 85510811
**Muhjí ad-Dín** (-v spisovnej arabčine; iné prepisy spisovnej arabčiny: **Muhjíaddín, Muhjí al-Dín, Muhji-id-Dín/Muhjiiddín, Muhji 'd-Dín/Muhji-d-dín/Muhjiddín, Muhjiu 'd-Dín/Muhji-ud-Dín/Muhjiuddín**; lokálne a perzsko-urdské varianty mena sú napr.: **Mohjí ad-Dín/Mohjíaddín, Mohjí al-Dín, Mohji-id-Dín/Mohjiiddín, Mohji-ud-Dín/Mohjiuddín, Mohji-od-Dín/Mohjioddín, Mohji-ed-Dín/Mohjieddín**) môže byť:

* arabské meno, ktoré znamená "oživovateľ náboženstva" (muhjí = oživovateľ, dín = viera) [1]
* prezývka Abd al-Kádira al-Džíláního, pozri Abd al-Kádir al-Džílání
* 14. sultán Bruneja, pozri Muhjí ad-Dín (Brunej)
* súčasť celého mena (aj ako krstné meno alebo priezvisko) početných osôb, napr.:
	+ Aurangzéb (mughalský cisár)
	+ Muhjí ad-Dín al-Magribí (astronóm)
	+ Taha Muhí ad-Dín Maarúf (viceprezident Iraku)

Referencie
----------

1. ↑  Salahuddin Ahmed: The Dictionary of Muslim Names, 1999

Symbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
**Barbar** (asi z gréckeho *barbaroi* - škrek vtákov) je označenie, ktoré Gréci a Rimania pôvodne používali pre cudzincov, hovoriacich nezrozumiteľnou rečou. Postupne však, najmä od grécko-perzských vojen, dostávalo toto označenie čoraz výraznejšie hanlivú príchuť, vo význame nevzdelaný, necivilizovaný, neľudský, surový a podobne.

Od Grékov prevzali tento pojem okolo 3. storočia pred Kr. Rimania *(barbarus)*, označujúc ním príslušníkov bez grécko-rímskej vzdelanosti. V tej dobe toto označenie zdedili niektoré severoafrické kmene a dodnes ho používajú na vlastné pomenovanie (Berberi).

Dnes sa týmto pojmom pejoratívne označuje surovec, nevzdelanec a pod.

Referencie
----------

1. 1 2   *Krátky slovník slovenského jazyka 4* [online]. Veda, 2003, [cit. 2011-06-06]. Dostupné online.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Barbar**
* Spolupracuj na Wikislovníku Wikislovník ponúka heslo ****Barbar****
**Muhammad ibn Abdalwahháb** (\* 1703 – † 22. jún 1792) bol konzervatívny teológ, hanbalovský právnik, reformátor, ideológ wahhábovského hnutia.

S horlivosťou puritána vyhlásil boj proti všetkému, čo považoval za odchýlku od pôvodného islamu – mysticizmus, racionalizmus a sektárstvo. Za jediný prameň autority považoval text a odmietal celú islamskú právnickú tradíciu. Uctievanie svätcov považoval za kacírstvo, hudbu a umenie za nežiaducu frivolnosť. Náboženskú a sociálnu reformu staval na doktríne tawhídu.  
 
Boh ako jediný tvorca, vládca a sudca sveta urobil ľudí zodpovedných za plnenie svojej vôle.  

Základom štátu má byť božská a islamská jednota, ktorá ma nahradiť kmeňové putá náboženskou súdržnosťou. Tieto myšlienky spojil s nacionalizmom zameraným proti osmanskej nadvláde.

V roku 1744 uzavrel dohodu s Muhammadom ibn as Saudom, kmeňovým vodcom z dediny Dirija. Vďaka dohode mohol ibn Abdalwahháb presadzovať svoju doktrínu na celom území pod právomocou ibn as Sauda. Na základe tohto spojenectva vznikla saudská dynastia a štát.

Potomkovia ibn Abdalwahhába - **al aš - šajch** (rodina učiteľa) doteraz zastávajú v SA vysoké posty vo vláde a medzi sudcami.

Autoritné údaje: * BnF: 122717906
* GND: 119152169
* ISNI: 0000 0001 2142 7773
* LCCN: n82221616
* NK ČR: jx20070628003
* VIAF: 88344566
* WorldCat: lccn-n82221616
|  |  |  |  |  |  |
| --- | --- | --- | --- | --- | --- |
| **Grécky štát*Ελληνική Πολιτεία***

|  |  |  |
| --- | --- | --- |
| ← Režim 4. augusta | **1941 – 1944** | Politický výbor národného oslobodenia → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Ymnos eis tin Eleftherian* |
| **Motto:** *Ελευθερία ή θάνατος(Sloboda alebo smrť)* |
| **Geografia**

|  |
| --- |
| Mapa štátu |

 |
| Hlavné mesto | Atény |
| **Obyvateľstvo** |
| Jazyky | Gréčtina, Nemčina, Taliančina |
| Náboženstvo | Grécke pravoslávne |
| **Štátny útvar** |
| Štátne zriadenie | Bábkový štát |
| Mena | Grécka drachma |
| Vznik | 6. apríl 1941 |
| Zánik | 12. október 1944 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Režim 4. augusta | Režim 4. augusta |

 | **Nástupnícke štáty:**

|  |  |
| --- | --- |
| Politický výbor národného oslobodenia | Politický výbor národného oslobodenia |

 |

 |

**Grécky štát** (novogr. *Ελληνική Πολιτεία*) alebo **Helénsky štát**[chýba zdroj] bol bábkový štát nacistického Nemecka a Talianska na území okupovaného Grécka v rokoch 1941 – 1944.

Po balkánskom ťažení v roku 1941 bolo územie Grécka rozdelené na nemecko-talianske okupačné zóny (severná časť pripadla Bulharsku). V Aténach bola zriadená bábková vláda na čele s Georgijom Tsolakoglom (apríl 1941 – december 1942). Po ňom nasledoval Konstantinos Logothetopulos (december 1942 – apríl 1943) a nakoniec Ioannis Rallis, ktorý zostal premiérom až do pádu režimu. Od Grécka bolo tiež oddelené Pindské kniežatstvo, ktoré vytvorilo vlastný štát. Po kapitulácii Talianska v roku 1943 boli talianske zóny obsadené Nemcami. Kvôli partizánskemu hnutiu a invázii Spojencov sa v roku 1944 nemecké jednotky z Grécka stiahli.

Zdroj
-----

*Tento článok je čiastočný alebo úplný preklad článku Řecký stát na českej Wikipédii.*
**Abd ar-Rahmán ibn Umar as-Súfí** (arab. عبد الرهمن بن عمر الصوفي‎ ; \* 7. december 903, Raj – † 25. máj 986, (?)Šíráz) bol perzský astronóm.

Meno
----

Iné prepisy časti jeho mena "Abd ar-Rahmán" pozri v článku Abd ar-Rahmán. 

Varianty jeho mena ako takého sú:

* celé meno: **Abu 'l-Husajn Abd ar-Rahmán ibn Umar as-Súfí al-Razí** (resp. podľa súčasnej perzskej výslovnosti je namiesto Husajn **Hosajn** a namiesto Umar **Omar** a namiesto ar- **al-** či **ol-**)
* iné: **Abd ar-Rahmán as-Súfí**, **Abu 'l-Husajn Abd ar-Rahmán ibn Umar as-Súfí**, **Abu 'l-Husajn as-Súfí**, **Abd ar-Rahmán ibn Umar ibn Muhammad as-Súfí**, **Abd ar-Rahmán ibn Umar ibn Sahl as-Súfí**, **Abd ar-Rahmán as-Súfí Rází**, **Ibn as-Súfí**, **As-Súfí**

Po latinsky sa volá **Azophi**.

Život
-----

Žil na dvore perzského emira Aduda ad-Dawlu]v dnešnom Isfaháne. Venoval sa prekladom a rozširovaniu gréckych kníh z oblasti astronómie, hlavne *Almagestu* Klaudia Ptolemaia. Upravil v ňom zoznam hviezd a sám sa zaoberal jasnosťou a stanovením odhadov magnitúd. Jeho hodnoty sa často líšili od hodnôt uvedených v *Almageste*.

*Kniha stálic*
Vo svojej práci *Kniha stálic* (arab. كتاب الكواكب‎ – *Kitáb al-kawákib*) plným názvom *Kitáb al-kawákib at-tábita al-musawwar* - *Kniha o súhvezdiach stálych hviezd*), publikovanej v roku 964, spomenul aj hviezdokopu IC 2391 (Omikron Velorum), Collinder 399 (hviezdokopa Vešiak), všimol si aj obláčik v Androméde (dnešná galaxia M31) a mnohé ďalšie. Poznal už Veľký Magellanov mrak, hoci je viditeľný až z Jemenu, a nie z Isfahánu. Európanom nebol tento objekt známy až do Magellanovych objavných plavieb. As-Súfí ho nazval *Biely vôl* (arab. البقر الأبيض‎ - *al-Bakr al-abjad*).

Zaoberal sa aj spájaním tradičných arabských mien hviezd a súhvezdí s gréckymi súhvezdiami, mnohé z nich vôbec nesúviseli alebo sa navzájom prekrývali. Spozoroval, že rovina ekliptiky je vzhľadom na nebeský rovník odklonená a presnejšie vypočítal dĺžku tropického roka. Popisoval hviezdy polohou, farbou a magnitúdou. Takto popísal každé vtedy známe súhvezdie. Súhvezdia zobrazoval vždy dvojito: tak ako sú viditeľné zo Zeme, a ako by ich bolo vidieť z „opačnej" strany oblohy. Písal tiež o astrolábe. As-Súfího práce v Európe neboli známe, a tak sa stalo, že galaxiu M31 znovuobjavil Simon Marius pomocou teleskopu v roku 1612.

Jeho meno v latinskej podobe (Azophi) nesie jeden z kráterov na Mesiaci.


|  |  |
| --- | --- |
| Portal | Astronomický portál |

Autoritné údaje: * BnF: 143844019
* GND: 118824376
* ISNI: 0000 0001 0938 861X
* LCCN: n82216250
* NK ČR: jx20140304003
* VIAF: 117230225
* WorldCat: lccn-n82216250
Texas Rangers okolo roku 1845
**Texas Ranger Divison**, zvyčajne len **Texas Rangers**, je policajná zložka s pôsobnosťou v celom štáte Texas. Má sídlo v jeho hlavnom meste Austine.

Táto policajná organizácia vznikla v roku 1823 ako ozbrojený ochranný oddiel pri druhej kolonizácii Texasu z iniciatívy Stephena Fullera Austina. Ako ozbrojený bezpečnostný útvar bola oficiálne založená v roku 1835. 

V priebehu rokov mal útvar rôzne úlohy, predovšetkým vyšetroval zločiny od vrážd až po politickú korupciu, ale pôsobil aj ako poriadková polícia a ochranka guvernéra, stíhal zločincov na úteku a v období Texaskej republiky (1836-1845) a mexicko-americkej vojny (1846-1848) vystupoval aj ako nepravidelné vojsko.

Od roku 1935 plní funkciu štátneho úradu pre vyšetrovanie (SBI) štátu Texas.

Najznámejším Texas Rangerom je (najprv v seriáli, od 2. decembra 2010 v skutočnosti) Chuck Norris.Odznak texaských Rangerov je hviezda v kruhu a velkosť je 4,5 cm.[chýba zdroj]

Externé odkazy
--------------

texasranger.org
**Abel Paz** (\* 12. august 1921, Almería - † 13. apríl 2009, Barcelona) bol španielsky anarchista, bývalý bojovník a historik. Jeho skutočné meno je **Diego Camacho**.

Život
-----

Narodil sa v meste Almería roku 1921, a roku 1929 sa s rodinou presťahoval do Barcelony. Roku 1935 začal pracovať v textilnom priemysle. Stal sa členom anarchosyndikalistickej Národnej konfederácie práce (španielsky Confederación Nacional del Trabajo - CNT).

V júli 1936 začala občianska vojna a revolúcia, Abel Paz vstúpil do anarchistickej Durrutiho kolóny. Bojoval na aragonskom fronte a roku 1937 v Barcelone.

Po páde Katalánska v januári 1939, odišiel do exilu vo Francúzsku. V 40. rokoch bojoval proti Hitlerovi.

Abel Paz je autorom množstva prác o anarchizme, jedna z najdôležitejších bola biografia Buenaventuru Durrutiho vydaná vo viacerých edíciách a jazykoch.

Zomrel 13. apríla 2009 v Barcelonskej nemocnici.

Diela
-----

* *Durruti en la Revolución Española*. Fundación Anselmo Lorenzo, 1996.
* *Durruti a Španielska revolúcia*. AK Press, 2006. ISBN 978-1-904859-50-5. Preložené Chuckom W. Morseom.
* *Durruti: ozbrojený ľud*. Black Rose, 1976. ISBN 978-0-919618-74-9 (pbk.) ISBN 978-0-919618-73-2 (hbk.)
* *Železná kolóna.* Kate Sharpley Library, 2006. ISBN 1-873605-04-8
* *Španielska občianska vojna*. Hazan, 1997. ISBN 978-2-85025-532-8
* *La Barcelona Rebelde: Guia De Una Ciudad Silenciada* Octaedro, 2003. ISBN 978-8-480636-28-5

Externé odkazy
--------------

* Správa o úmrtí 13.4.2009

Autoritné údaje: * BnF: 126769403
* GND: 124477798
* ISNI: 0000 0000 8414 1054
* LCCN: n78002823
* NK ČR: jn19990006419
* VIAF: 117471777
* WorldCat: lccn-n78002823
Poloha Visu
Vis
**Vis** (gr. Ισσα *Issa*, tal. *Lissa*) je chorvátsky ostrov v Jadranskom mori. Na ostrove ležia mestá Vis a Komiža. Juhozápadne od Visu je malý ostrov Biševo.

Dejiny
------

V 19. storočí sa stal predmetom bojov medzi Francúzskom a Britániou, po Viedenskom kongrese v roku 1815 pripadol Rakúsku. Slúžil ako vojenská základňa strážiaca prístup k prístavom Split a Dubrovník. Pokus Talianov o dobytie ostrova počas rakúsko-pruskej vojny viedol ku stretnutiu flotíl Talianska a Rakúsko-Uhorska v bitke pri Vise (20. júl 1866), v ktorej talianske námorníctvo utrpelo ťažkú porážku.

Pamätihodnosti
--------------

Vody ostrova skrývajú niekoľko vrakov, ktoré sú cieľom potápačov:

* *Brioni*, talianska nákladná loď, hĺbka 4 – 60 m
* *Teti*, talianska obchodná loď, hĺbka 10 – 35 m
* *Vassilios T*, grécka obchodná loď, hĺbka 15 – 55 m
* *Ursus*, grécka obchodná loď, hĺbka 35 – 60 m
* *Boeing B-17G Flying Fortress*, bombardovacie lietadlo, hĺbka 73 m

Pozri aj
--------

* Chorvátske ostrovy

Iné projekty
------------

Commons
* Spolupracuj na Commons Commons ponúka multimediálne súbory na tému **Vis (ostrov)**

| * z
* d
* u
Chorvátske ostrovy |
| --- |
| 
* Biševo
* Brač
* Cres
* Čiovo
* Drvenik Mali
* Drvenik Veliki
* Dugi otok
* Hvar
* Ilovik
* Ist
* Iž
* Kaprije
* Koločep
* Kornat
* Korčula
* Krapanj
* Krk
* Lastovo
* Lopud
* Lošinj
* Male Srakane
* Mljet
* Molat
* Murter
* Olib
* Ošljak
* Pag
* Pašman
* Premuda
* Prvić
* Rab
* Rava
* Rivanj
* Sestrunj
* Silba
* Susak
* Šipan
* Šolta
* Ugljan
* Unije
* Vele Srakane
* Vir
* Vis
* Vrgada
* Zlarin
* Zverinac
* Žirje

 | Vlajka Chorvátska |
*Mŕtva Dirké*, autor:Henryk Siemiradzki (1843–1902)
**Dirké** alebo **Dirka** (starogr. Δίρκη – *Dirké*, lat. *Dirce*) je v gréckej mytológii manželka tébskeho kráľa Lyka.

V Tébach sa po smrti Labdaka ujal vlády Nykteus, ktorý mal krásnu dcéru Antiopu. S tou sa proti otcovej vôli oženil sikyónský kráľ Epópeus. Nykteus s ním dlhé roky neúspešne bojoval a ešte aj na smrteľnej posteli požiadal svojho brata Lyka, aby dielo pomsty za neho dokončil. Lykos následne usporiadal výpravu na Peloponéz, mesto Sikyón zničil a kráľa Epópea zabil.

Lykova manželka Dirké nenávidela svoju neter Antiopu a to zo žiarlivosti na jej krásu, ktorá očarila aj samotného boha Dia. Keď potom Diovi porodila synov Amfióna a Zétha, Dirké nahovorila svojho manžela, aby nechal dvojčatá pohodiť v lese a Antiopu uvrhnúť do väzenia.

Chlapcov sa ale na Diov rozkaz ujal pastier a vychovával ich. Po rokoch sa Antiope z väzenia podarilo utiecť a s riadením osudu sa dostala ku kolibe, kde bývali jej synovia. Lenže hneď na to sa tam objavila aj Dirké, Antiopu pred jej deťmi vyhlásila za utečenú otrokyňu a chlapcom prikázala, aby ju priviazali k divokému býkovi a nechali ju napospas záhube. Amfión a Zéthos spočiatku nechceli poslúchnuť, ale keď im to Dirké prikázala z kráľovskej moci, tak podľahli. Ale v tej chvíli, keď ju už chceli k býkovi priviazať, pastier im prezradil, že je to ich matka. Synovia sa na Dirké strašne nahnevali a potrestali ju rovnakým spôsobom, akým chcela zahubiť ich matku. Býk potom Dirké doráňal k smrti a z jej vytečenej krvi vytryskol prameň, ktorý nazvali po nej.

*Usmrtenie Dirky*, rímska kópia sochy z gréckeho originálu zo začiatku tretieho storočia pred Kr. 
Antiopa a jej synovia sa nato vrátili do Téb, aby potrestali aj kráľa Lyka. Od tohto úmyslu ich však odhovoril boh Hermes. Život mu preto ponechali, ale mesto musel opustiť. (Iná verzia tohto mýtu hovorí, že ho zabili a stali tébskymi kráľmi.) Amfión a Zéthes sa potom ujali vlády, dali sa do zveľaďovania mesta a do výstavby pevnejších hradieb.

Odraz v umení
-------------

Najdramatickejší moment z tohto príbehu zachytáva najväčšie súsošie, ktoré sa zo staroveku zachovalo, *Farneský býk z Neapola*, vytvorený sochármi Apollóniom a Tauriskom v 1. stor. pred Kr.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Dirké na českej Wikipédii.*
Reklama na korzet z Ladies' Home Journal z októbra 1898
Profesionálne vyrobený korzet z roku 2006
**Korzet** je odev, ktorý bol počas histórie určený na potláčanie aj zvýrazňovanie telesných prvkov. Slovo korzet pochádza z francúzskeho slova corps znamenajúceho telo. Žiadaná postava bola dosiahnuteľná týždňami nosenia korzetu pričom mohlo byť ohrozené zdravie nositeľky či nositeľa.

História
--------

Náznaky odevov podobných korzetu sa nachádzajú už v antike. Ženy pod tunikami nosili kožené pásy na sťahovanie poprsia a pásu. Ako samostatná časť odevu sa korzet objavil v burgundskej móde 14. storočia. Obdobie najväčšieho rozkvetu však zaznamenal s rozšírením španielskej módy medzi polovicou 16. a 17. storočia. Korzety sa používali na vytvarovanie postavy. Využívali ich aj muži na stiahnutie pásu. Od 17. storočia sa vo francúzskej móde zvyšujú tendencie dôrazu na väčšie poprsie a „korzety se vypracúvávají jako klenutá opora poprsí". V období Francúzskej revolúcie boli korzety odmietané z viacerých príčin. Do obľuby sa dostali opäť po roku 1810. Koncom 19. storočia sa v súlade s módou *sans ventre* korzety používajú k stiahnutiu spodných častí tela.

Korzety sú nahradzované pružnejšími a ľahšími podväzkami.

Výroba
------

Korzet je zvyčajne vystužený kosticami alebo oceľovými pásmi. Vpredu sa zapína na háčiky. V prvej dekáde 19. storočia sa výrobe korzetov venovali korzetiéri. Približne po roku 1820 sa korzety vyrábajú priemyselne.

Referencie
----------

1. 1 2 3 4 5 6 7 8  KYBALOVÁ, Ludmila; HERBERNOVÁ, Olga; LAMAROVÁ, Milena. *Obrazová encyklopedie módy*. Praha : Artia, 1973. S. 450. (po česky)
2. 1 2  KYBALOVÁ, Ludmila. *Doba turnýry a secese*. 1. vyd. Praha : Nakladatelství Lidové noviny, 2006. ISBN 80-7106-148-4. S. 67. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Korzet**
Súradnice: 48°08′37″S 17°06′48″V﻿ / ﻿48,143625°S 17,113406°V﻿ / 48.143625; 17.113406

Obchodný a obytný dom Luxor
**Obchodný a obytný dom Luxor** (1937 užšia súťaž, 1937 – 1939 realizácia) je polyfunkčná budova s *modernou funkcionalistickou fasádou* s obchodmi, reštauráciou, administratívou v nižších podlažiach a bytmi v horných podlažiach. Nachádza sa v *Bratislave na Štúrovej ulici 1 – 3*. Autorom je brniansky architekt Jan Víšek (1890 – 1966).

Situovanie
----------

Polyfunkčná budova je situovaná v tesnej blízkosti bývalej *Mestskej sporiteľne* od architekta Juraja Tvarožka (1887 – 1966). Práve tieto dve budovy určili obrysy južného okraja Námestia SNP v Bratislave, ktoré sa malo stať novodobým centrom mesta. Tento skôr okrajový mestský priestor sa v priebehu tridsiatych rokov zmenil na výkladnú skriňu republiky. Svoje stavebné názory tu začali realizovať najvplyvnejší stavebníci mesta.

Dispozícia
----------

Dispozícia vychádza z pravouhlého konštrukčného systému na úzkom pozemku v tvare trojuholníka. Zasklený parter s obchodnými prevádzkami mierne ustupuje za uličnú čiaru. Približne v jednej tretine z oboch strán priečelia sú umiestnené slepé pasáže. Poschodie s priebežným pásovým oknom slúžilo obľúbenej reštaurácii Luxor. V ďalších štyroch podlažiach boli kancelárie a byty s pozdĺžnymi oknami v jednoduchom rytme. 

Architekt Jan Víšek spočiatku vychádzal z inšpirácie kubizmom a z diel A. Perreta ale po príchode do Brna v roku 1924 vyznával funkcionalizmus s úspornými výrazovými prostriedkami, čo sa prejavilo i na fasáde komplexu Luxor. Pôvodnú funkcionalistickú fasádu neskôr obložili plochým zaveseným plášťom Hunter-Douglas.

Dnešok
------

V roku 1998 objekt Luxor zrekonštruovali podľa architekta Jána Bahnu a jednu z pasáží spolu s prvým poschodím prepojili so susednou budovou sporiteľne.

Zdroje
------

* DULLA, Matúš; MORAVČÍKOVÁ, Henrieta. *Architektúra Slovenska v 20. storočí*. Bratislava : Slovart, 2002. ISBN 80-7145-684-5.
* KUSÝ, Martin. *Architektúra na Slovensku 1918-1945*. Bratislava : Pallas, 1971.
* DULLA, Matúš; MORAVČÍKOVÁ, Henrieta. *Architektúra na Slovensku: stručné dejiny*. Bratislava : Slovart, 2005. ISBN 8080850798.
Kataster nehnuteľností
**Kataster nehnuteľností** je na Slovensku zoznam/databáza obsahujúci geometrické určenie, súpis a opis nehnuteľností a práva k nim. Sú v ňom zapísané a graficky zaznačené všetky pozemky a nehnuteľnosti a práva k nim.

Súčasťou katastra sú údaje o právach k týmto nehnuteľnostiam, a to najmä o vlastníckom práve, ale tiež záložnom práve, vecnom bremene, práve zodpovedajúcom vecnému bremenu a niekedy aj o predkupnom práve. Kataster slúži aj ako informačný systém, najmä na ochranu práv k nehnuteľnostiam a na daňové účely.

V Rakúsko-Uhorsku a prvej česko-slovenskej republike boli ekvivalentami tzv. pozemková kniha (na majetkoprávne účely) a pozemkový kataster (na daňové účely). Pozemkový kataster bol zrušený v roku 1949. Zápisy do pozemkovej knihy boli ukončené v roku 1964 a agenda prešla pod názvom „evidencia nehnuteľností" na strediská Úradu geodézie. V evidencii nehnuteľností vznikol neporiadok, a tak bol v roku 1992 vytvorený „Kataster nehnuteľností".

Vo väčšine vyspelých krajín sa dodnes rozlišuje „kataster" a „pozemková kniha", pričom sa obsahovo líšia spravidla buď ako v Rakúsko-Uhorsku, alebo tak, že v katastri sú uvedené najmä grafické záležitosti, kým v pozemkovej knihe práva.

Pozri aj
--------

* Katastrálne územie
* Katastrálny úrad
* Katastrálny odbor okresného úradu

Externé odkazy
--------------

* GEOforum.sk – nezávislý informačný portál o geodézii, kartografii, katastri a geoinformáciach
* Katasterportal – oficiálna stránka
Poloha hviezdy Beta Canis Majoris
**Murzim** alebo **Murzam** alebo **Mirzam** (β CMa/β Canis Majoris) je hviezda v súhvezdí Veľký pes. Znamená „predchádzajúci Síria", pretože jeho heliaktický východ nastáva o päť dní skôr ako heliaktický východ Síria, ktorý mal v živote Egypťanov veľký význam. Murzim je modrý obor so spektroskopickým sprievodcom. Ten obehne hlavnú zložku raz za 42 dní. Hlavná zložka je prototypom premenných hviezd typu beta Canis Maioris, ktoré sú však niekde známejšie ako premenné hviezdy typu Beta Cephei. Murzim pulzuje v perióde šiestich hodín, čo spôsobuje malé kolísanie jeho jasnosti, menšie, než 0,1 mag. Nápadnejšie sú zmeny radiálnej rýchlosti. Od cefeíd a premenných typu RR Lyrae sa premenné hviezdy typu Beta Canis Maioris líšia tým, že maximum ich jasnosti nastáva pri najmenšom priemere hviezdy.

Súradnice (epocha 2000)
-----------------------

* Rektascenzia: 6h22m42s
* Deklinácia: −17°57'22"


|  |  |
| --- | --- |
|  | Astronomický portálHviezdny portál |
Súradnice: 48°12′20″S 17°38′42″V﻿ / ﻿48,2055°S 17,6449°V﻿ / 48.2055; 17.6449

**Kostol Nanebovzatia Panny Márie** je rímskokatolícky kostol, ktorý sa nachádza na námestí v Sládkovičove.

Areál okolo neskorobarokového farského kostola vytvára spolu s priľahlým areálom kaštieľa najstaršie jadro sídla. Severne od kostola stojí budova starej fary, pred jej hlavným priečelím dostalo miesto súsošie sv. Trojice. Na ploche dnešnej farskej záhrady sa nachádzal cintorín, na ktorom sa pochovávalo do začiatku 80. rokov 18. storočia.

Najstaršie zmienky o kostole pochádzajú až zo 17. storočia. Jednoloďová stavba pravdepodobne s polygonálnou apsidou mala západo-východnú orientáciu. Vnútri bola zaklenutá, osvetlená piatimi oknami lode a okrúhlym oknom vo svätyni. Na západe bola situovaná drevená organová empora. Do roku 1761 boli v interiéri postavené tri oltáre. Okrem hlavného to boli bočné, zasvätené sv. Jozefovi a sv. Jánovi Nepomuckému. Z troch pôvodných zvonov sa do súčasnosti zachoval veľký, odliaty v roku 1770 v trnavskej dielni Mateja Orfandla.

Koncom 18. storočia, po prevedení vlastníctva panstva na náboženský fond sa prikročilo k výstavbe nového kostola. Ako jediná stavebná súčasť architektúry staršieho objektu ostala zachovaná veža, pripojená k novému, južne orientovanému presbytériu. Novostavba svojou utilitárnou formou, s redukovaným plastickým dekorom zodpovedá „štandardizovaným" riešeniam z prostredia stavebného riaditeľstva Uhorskej komory. Do jej interiéru bol prenesený barokový mobiliár, v priebehu 19. – 20. storočia však došlo k jeho postupnej obmene. Na empore bol inštalovaný organ z dielne Martina Šaška (1866), vo svätyni neogotický hlavný oltár (1908) od Jozefa Krauseho.

Loď bola nanovo zastropená v roku 1897, kedy bola na hlavnom priečelí osadená i socha Panny Márie s dieťaťom, dar grófky von Firmian. Rozsiahla obnova stavby sa uskutočnila v roku 1926. Steny lode vyzdobil nitriansky maliar Gustav Schüle cyklom figurálnych malieb, ktoré vznikli z prispenia bývalých vojakov, vojnových zajatcov a ich rodín. Do kostola bol v roku 1922 zavedený elektrický prúd.
Modernizácia pokračovala vysvietením vežových hodín, inštalovaním lustrov v lodi a reflektorov vo svätyni. Posledné renovácie boli vykonané v polovici 60. rokov 20. storočia a po roku 2000.

Referencie
----------

1. ↑  
MGR. BUDAY, Peter; BC. RÖSSNEROVÁ, Alžbeta, a i. *Kuffnerovský hospodársky komplex*. Ed. Eva Sudová; redakcia Eva Sudová; ilustrácie Eva Sudová. 1. vyd. Sládkovičovo : Mesto Sládkovičovo, 2012-12-7 (2012-12-7 tlač). 176 s. ISBN 978-80-971211-5-0. Kapitola Rímsko-katolícky kostol Nanebovzatia Panny Márie, s. 152 – 161.
**Danila Valerievič Kozlovskij** (rus. Данила Валерьевич Козловский \* 3. máj 1985, Moskva, Sovietsky zväz) je ruský filmový a divadelný herec, režisér a model.

Život a kariéra
---------------

Danila Kozlovskij sa narodil v Moskve. Jeho matka Nadežda Zvenigorodskaja je divadelná herečka a jeho otec, Valerij Kozlovskij bol profesorom na Moskovskej štátnej univerzite so špecializáciou na marketing a masové komunikácie. Má staršieho brata Jegora a mladšieho brata Ivana. Od mladého veku navštevoval hudobnú školu, učil sa hrať na saxofón. 

V roku 1996 bol prijatý do Kronshtadt námornej vojenskej školy, ktorú navštevoval až do ukončenia štúdia v roku 2002. Po promócii imatrikuloval na Saint Petersburg State Theatre Arts Academy, pod vedením Leva Dodina. Počas svojho štvrtého roka debutoval na scéne Theatre de l'Europe, hral úlohu Edgara v hre Kráľ Lear (2006). Rola mu priniesla jeho prvé divadelné ocenenie: zvláštnu cenu odbornej rady "Golden SOFIT" (top-hodnotená divadelná cena v Petrohrade) pre najlepší debut.

V rovnakom roku tiež získal jeho prvý film ocenenie - "White Elephant Award" za najlepšiu hlavnú úlohu (vo filme Garpastum, 2006). Získal cenu "Golden Eagle Award" za "Dukhless" (2012, nominácia "Best Cinema").

Referencie
----------

1. ↑   '*Vampire Academy's' Danila Kozlovsky on Being a Russian in Hollywood: Cold War Is 'Still With Us' (Q&A)* [online]. www.hollywoodreporter.com, 02-04-2014, [cit. 2015-12-29]. Dostupné online. (anglicky)

Autoritné údaje: * BnF: 16923030m
* GND: 1131900723
* ISNI: 0000 0004 3460 198X
* LCCN: no2014069799
* NK ČR: xx0220983
* VIAF: 308764657
* WorldCat: lccn-no2014069799
**Komponovanie hudby** je spôsob produkcie hudby pri ktorom hudobný skladateľ utvára, upevňuje vlastnú predstavu znenia hudobného diela ako umeleckej transformácie reality a snaží sa túto predstavu ako jeden z množiny budúcich významových útvarov vyjadriť znakovým systémom: skladateľ vykoná zápis predstavy znenia diela notovým zápisom. Pritom dochádza k reštrukturalizácii a transformácii obrazov vo vzťahu k požadovanému cieľu.

Pri komponovaní dochádza k odstupu, ktorý delí vlastný zrod diela od jeho uvedenia (zvukovej realizácie). Časový úsek, v ktorom celok alebo jeho jednotlivé fragmenty vznikajú, nezodpovedá svojim rozsahom časovému úseku, v ktorom ako hudba neskôr zaznieva. Je niekedy až nesúmeriteľne dlhší – dielo vzniká týždne alebo roky. Tým je daná možnosť realizovať konkrétny tvorivý proces ako sériu viac-menej rozpojitých tvorivých aktov umožňujúcich postupné dozrievanie koncepcie, oprava neuspokojivých riešení, neustále domýšľanie vzťahov čiastkových štruktúr a koncepcie, využitie tvorivých postupov, ktoré predpokladajú selekciu náhodných variácií a pod.

Kompozičná činnosť tohto typu sa prakticky viaže na existenciu notového písma, prípadne dnes aj zvukového záznamu.

Externé odkazy
--------------

* FILIT – zdroj, z ktorého pôvodne čerpal tento článok.
**Paleta** je vyvýšená plošina ako prepravný prostriedok s ložnou a opornou podlahou pre vidlicovú mechanizovanú manipuláciu, je prispôsobená na stohovanie. 
Najčastejšie sa používajú palety normalizovaných rozmerov 1 000 x 1 200 x 100 mm (ISO), alebo 800 x 1 200 x 144 mm (EUR) do hmotnosti 25 kg a únosnosti 1 500 kg. 
Palety umožňujú vytváranie nákladových intermodálnych jednotiek (väčších manipulačných jednotiek), lepšie využitie ložného priestoru dopravných prostriedkov, urýchľujú a zhospodárňujú ložné operácie, zvyšujú bezpečnosť a umožňujú mechanizovanú manipuláciu s nákladom.

Podľa druhu použitého materiálu palety môžu byť

* drevené,
* železné,
* kombinované(železo a drevo),
* plastové,
* kartónové

Podľa konštrukcie sú palety

* jednoduché(prosté),
* ohradové, stĺpikové, skriňové, špeciálne

Spôsob naberania pri manipulácii je možný

* z dvoch protiľahlych strán,
* zo všetkých štyroch strán

Podľa počtu použití sú palety

* nevratné (jednorazové),
* vratné (neunifikované),
* výmenné (unifikované, napr. europalety)